**Dyddiad cyhoeddi:** 28 Chwefror 2023

**Cais Rhyddid Gwybodaeth** 27/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

O dan y Ddeddf rhyddid gwybodaeth

**Cwestiwn 1**

**Rwyf am gael trosolwg o faint o gwynion a dderbyniwyd ers Ionawr 1, ynghylch llinellau'r cymoedd.**

**Rwyf eisiau’r ffigurau ar gyfer yr holl gyfryngau cymdeithasol, e-bost, galwadau ffôn, wedi’u hysgrifennu ar gyfer pob cwyn unigol.**

**Cwestiwn 2**

**Pa gwmnïau bysiau ydych chi’n eu defnyddio a faint o fysiau sy’n cael eu darparu bob wythnos?**

**YMATEB**

Cwestiwn 1

Gweler y tabl isod, sy’n dangos canran y rhyngweithio â’r cyfryngau cymdeithasol sy’n negyddol.

|  |  |  |
| --- | --- | --- |
| Tag | Sgyrsiau a gafwyd | Negyddol |
| Gwasanaeth - Tarfu ar y Cymoedd | 136 | 37.93% |
| Seilwaith Llinellau Craidd y Cymoedd | 124 | 31.03% |
| Metro Llywodraeth Cymru TrC | 110 | 28.32% |
| Capasiti - y Cymoedd | 15 | 80.00% |

Cafodd Trafnidiaeth Cymru 206 o gwynion pellach gan ddefnyddio cyfryngau eraill o ran llinellau'r cymoedd.

Cwestiwn 2

Gweler y ddogfen sydd wedi’i hatodi o’r enw ‘Darparwyr bysiau 27\_23’ sy’n rhoi rhestr o’n darparwyr bysiau.

Parhad...

Mae’r graff isod yn amlinellu nifer y bysiau rydyn ni wedi’u defnyddio fesul wythnos yn ystod y flwyddyn ariannol hon, o fis Ebrill 2022 hyd at ganol mis Ionawr 2023.

Chart, line chart

Description automatically generated

Nodwch y canlynol –

* Mae bysiau’n cael eu gweithredu fel rhai sy’n rhedeg yn lle trenau yn ystod gwaith peirianyddol, ac mewn argyfwng, pan fydd rhywbeth yn tarfu ar y rhwydwaith rheilffyrdd.  Defnyddir brocer trydydd parti i logi bysiau a bysiau moethus at y diben hwn gan gronfa fawr o ddarparwyr lleol.
* Yn ystod yr wythnosau diwethaf, mae gweithrediadau peilot wedi cael eu rhoi ar waith y tu allan i’r fframwaith bysiau yn lle trenau er mwyn cynyddu capasiti’r rheilffyrdd cyn ac ar ôl digwyddiadau mawr i wylwyr yng nghanol Caerdydd, fel gemau rygbi rhyngwladol yn Stadiwm Principality a gemau pêl-droed rhyngwladol yn Stadiwm Dinas Caerdydd.  Dim ond yn unol â’r amserlenni ar gyfer pob digwyddiad y mae’r rhain yn gweithredu, felly nid yw’n bosibl rhoi ffigur ar gyfer nifer y bysiau bob wythnos.  Dyma’r cwmnïau bysiau a ddefnyddir yn ystod y cynlluniau peilot hyn:
* Adventure Travel
* Ferris Holidays
* Mainline Coaches
* Trafnidiaeth Casnewydd
* Williams o Aberhonddu
* Bysiau First Choice

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".